**TERMENI DE REFERINȚĂ**

**Expertă/expert pentru dezvoltarea Regulamentului și a Standardelor minime de calitate**

**ale serviciului social** „**Centrul de (re)integrare socială a tinerilor”**

**I. CONTEXT**

**Proiectul** „***Centrul de (re)integrare socială - abordare integrată a nevoilor tinerilor cu oportunități reduse*”** este implementat de Asociația Obștească “Eco-Răzeni”, din resursele Uniunii Europene în cadrul proiectului „Organizațiile societății civile acționează pentru servicii sociale mai bune”, co-finanțat și implementat de Fundația Soros-Moldova, în parteneriat cu I.P. Keystone Moldova și AO Institutum Virtutes Civilis.

Perioada de implementare a proiectului: 03 mai 2022 – 31 octombrie 2023.

**Scopul proiectului** este de a crea serviciul social „Centrul de (re)integrare socială a tinerilor”, în raionul Ialoveni, astfel asigurând accesul tinerilor la servicii integrate, pentru dezvoltarea abilităților cognitive, de comunicare și comportament, informare, consiliere psihologică, orientare profesională, consilierea membrilor familiei; asistență juridică și alimentare, în vederea depășirii situațiilor de dificultate, prevenirii şi combaterii riscului de excluziune socială, promovării incluziunii sociale şi creșterii calității vieții.

Actualmente în Republica Moldova lipsește cadrul normativ care ar reglementa organizarea și funcționarea serviciului social „Centru de (re)integrare socială a tinerilor” și standardele minime de calitate în prestarea serviciului. Din perspectiva politicilor sociale de suport pentru fete și băieți tineri aflați în dificultate, este esențial ca acest tip de serviciu social să dispună de un cadru legal corespunzător care ar asigura dezvoltarea serviciilor pentru grupurile defavorizate de tineri și ar preveni marginalizarea și excluziunea socio-educațională și profesională a acestora.

Reglementarea serviciului social “Centrul de (re)integrare socială a tinerilor”:

* va servi drept suport pentru crearea și dezvoltarea acestui tip de serviciu în alte regiuni/localități, precum și pentru reglementarea serviciilor sociale similare;
* va fi un instrument cheie în facilitarea evaluării optime a resurselor financiare necesare pentru prestarea acestui serviciu social;
* va spori capacitățile actorilor sociali implicați în prestarea serviciului;
* va consolida colaborarea intersectorială cu accent pe dezvoltarea serviciilor integrate calitative pentru tineri din grupurile defavorizate;
* va asigura durabilitatea serviciului social creat.

Pentru realizarea acestei sarcini, AO Eco-Răzeni contractează un expert/ o expertă în domeniul protecției sociale a tinerilor.

Experta/expertul va colabora cu grupurile de lucru create la nivel regional, fiind implicați reprezentanți ai Direcției Generale Asistență Socială și Protecția Familiei Ialoveni; Direcției Generale Educație Ialoveni; Specialistul principal în domeniul politicilor de tineret a Consiliului Raional Ialoveni; Direcției Teritoriale pentru Ocuparea Forței de Muncă Ialoveni; Centrelor Medicilor de Familie; ONG-urilor active în lucru cu tinerii etc., cu suportul AO Eco-Răzeni, care va asigura coordonarea activităților de planificare și organizare a ședințelor de lucru, compilarea documentelor elaborate, promovarea conceptului Serviciului, consultărilor publice și asigurarea vizibilității proiectului.

Expertul/experta va fi selectat(ă) în baza dosarului.

**II. SARCINILE INCLUSE ÎN SERVICIILE DE CONSULTANȚĂ:**

|  |  |  |  |  |
| --- | --- | --- | --- | --- |
| **Nr.** | **Sarcini** | **Perioada** | **Livrabile** | **Număr zile consultanță** |
| 1. | Analiza documentelor naționale de politici și a situației în domeniul prestării serviciilor de (re)integrare socială a tinerilor (studii, cercetări, practici existente în domeniu, etc.). | octombrie 2022 | Raport de analiză | 1 |
| 2. | Elaborarea proiectului de Regulament. | octombrie 2022 | Concept Serviciu | 3 |
| 3. | Consultarea draft-ului Regulamentului cu membrii grupului de lucru, OSC din regiune. | octombrie – noiembrie 2022 | Draft Regulament | 2 |
| 4. | Organizarea și desfășurarea a 2 focus-grupuri (1 - cu specialiști/actori implicați în prestarea serviciului, și al 2-lea cu potențiali beneficiari) pentru consultarea proiectului de Regulament.  | octombrie 2022 | Elaborarea raportului cu recomandările din cadrul focus- grupurilor | 2 |
| 5. | Redactarea draft-ului Regulamentului serviciului social: Centrul de (re)integrare socială a tinerilor. | noiembrie 2022 | Regulament revizuit și definitivat;Document al modificărilor incluse. | 2 |
| 6. | Elaborarea notei informative privindelaborarea Regulamentului serviciului social și Standardelor minime de calitate. | noiembrie 2022 | Notă informativă elaborată | 1 |
| 7. | Elaborarea standardelor minime de calitate a serviciului social: Centru de (re)integrare socială a tinerilor. | noiembrie 2022 | Document elaborat | 3 |
| 8. | Consultarea draft-ului standardelor minime de calitate a serviciului social ”Centrul de (re)integrare socială a tinerilor” cu membrii grupului de lucru, OSC din regiune, potențiali beneficiari ai Serviciului. | noiembrie 2022 | Document elaborat | 1 |
| 9. | Elaborarea Manualului de proceduri interne a serviciului social. | noiembrie 2022 | Manual de proceduri elaborat | 5 |
| **\*** | **TOTAL** | **\*** | **\*** | **20** |

**III. CERINȚE DE CALIFICARE**

* Studii superioare sau post-universitare în domeniul protecției sociale a tinerilor;
* Experiență de cel puțin 5 ani în prestarea serviciilor de consultanță în domeniul social;
* Experiență în elaborarea documentelor de politici;
* Experiență de comunicare cu reprezentanții autorităților publice și ai OSC-urilor.

**IV. PERIOADA DE CONTRACTARE: octombrie – noiembrie 2022.**

**V. PROCEDURA DE APLICARE:**

Persoanele interesate sunt încurajate să expedieze:

1) CV-ul candidatului/candidatei care demonstrează calificările, competențele și experiența relevantă consultanței (max. 4 pagini);
2) Oferta financiară elaborată conform Anexei nr. 1 din ToR.

Termenul limită de prezentare a dosarelor este **30 septembrie 2022, ora 16:00**.

Documentele semnate și scanate pot fi expediate la adresa de e-mail: ecorazeni@gmail.com, cu mențiunea „Servicii consultanță în domeniul protecției sociale a tinerilor”.

Detalii suplimentare pot fi solicitate de la numărul de telefon: 0 268 73325 sau la adresa de e-mail menționată. Persoana de contact: Sergiu Gurău.

**VI. CRITERII DE SELECTARE**

|  |  |  |
| --- | --- | --- |
| **Nr.** | **Cerințe de calificare** | **Punctaj** |
| 1. | Studii superioare sau post-universitare în domeniul protecției sociale | 15 puncte |
| 2. | Experiență de cel puțin 5 ani în prestarea serviciilor de consultanță în domeniul social | 30 puncte |
| 3. | Experiență în elaborarea documentelor de politici | 30 puncte |
| 4. | Experiență de comunicare cu reprezentanții autorităților publice și ai OSC-urilor | 15 puncte |
| 5. | Oferta de preț | 10 puncte |

Anexa nr. 1

**OFERTA FINANCIARĂ**

|  |  |  |  |  |
| --- | --- | --- | --- | --- |
| **Nr.** | **Sarcini** | **Livrabile** | **Număr zile consult-anță** | **Cost zile de consultanță, EUR, cu toate taxele incluse** |
| 1. | Analiza documentelor naționale de politici și a situației în domeniul prestării serviciilor de (re)integrare socială a tinerilor (studii, cercetări, practici existente în domeniu, etc.). | Raport de analiză | 1 |  |
| 2. | Elaborarea proiectului de Regulament. | Concept Serviciu | 3 |  |
| 3. | Consultarea draft-ului Regulamentului cu membrii grupului de lucru, OSC din regiune. | Draft Regulament | 2 |  |
| 4. | Organizarea și desfășurarea a 2 focus-grupuri (1 - cu specialiști/actori implicați în prestarea serviciului, și al 2-lea cu potențiali beneficiari) pentru consultarea proiectului de Regulament.  | Elaborarea raportului cu recomandările din cadrul focus- grupurilor | 2 |  |
| 5. | Redactarea draft-ului Regulamentului serviciului social: Centrul de (re)integrare socială a tinerilor. | Regulament revizuit și definitivat;Document al modificărilor incluse. | 2 |  |
| 6. | Elaborarea notei informative privindelaborarea Regulamentului serviciului social și Standardelor minime de calitate. | Notă informativă elaborată | 1 |  |
| 7. | Elaborarea standardelor minime de calitate a serviciului social: Centru de (re)integrare socială a tinerilor. | Document elaborat | 3 |  |
| 8. | Consultarea draft-ului standardelor minime de calitate a serviciului social ”Centrul de (re)integrare socială a tinerilor” cu membrii grupului de lucru, OSC din regiune, potențiali beneficiari ai Serviciului. | Document elaborat | 1 |  |
| 9. | Elaborarea Manualului de proceduri interne a serviciului social. | Manual de proceduri elaborat | 5 |  |
| **\*** | **TOTAL** | **\*** | **20** |  |